《耆英会诗》
宋代·冯行己

书称五福寿为先，有德人方得寿延。自愧栎樗非远器，谁应齿发亦遐年。

立身官未三公贵，推老名陪二相贤。喜把衰容模梵宇，惭无纤效勒燕然。

当时遭遇承陶冶，今日光荣预燕筵。从此洛城增胜概，又新重作画图传。

作者简介：（1008—1091）宋孟州河阳人，字肃之。冯拯子。以荫补右侍禁，知宪州。历知数州，皆有能声。仁宗皇祐中，知定州，韩琦荐为路钤辖。徙知代州，管干河东缘边安抚事。后进西上阁门使，四迁客省使。以卫州防御使致仕。与富弼、文彦博等十三人为耆英会。